**DISPOZIȚIA NR. 42**

din 27.02.2019

privind numirea Comisei de evaluare a ofertelor și, după caz, a solicitărilor de participare în vederea atribuirii contractelor de achiziţie publică/acordurilor-cadru

Vocilă Gheorghe, primarul Comunei Cața, județul Brașov

Având în vedere:

* Prevederile art. 126 alin (1), (4), (6), (7), (9) și (10), art. 127, art. 129, art. 130, art. 131 din HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului – cadru din Legea nr. 98/2016 privind achizițiile publice.
* Prevederile art. 63 alin. (1) lit. e) și art. 68 alin. (1) și art. 115 alin. (1) lit. a) și alin. (2) din Legea nr. 215/2001 privind administrația publică, republicată, cu modificările și completările ulterioare;

DISPUNE:

**ART. 1** Se constitue Comisia de evaluare a ofertelor și, după caz, a solicitărilor de participare în vederea atribuirii contractelor de achiziţie publică/acordurilor-cadru formată din următorii membrii:

1. Leon Anastasia – președinte;
2. Dodo Arpad Viorel- secretar;
3. Tudosă Adrian – membru.

**ART. 2** Președintele comisiei susmenționată va avea drept de vot în cadrul acesteia.

**ART. 3** Se nominalizează următorii membrii de rezervă pe lângă Comisia de evaluare a ofertelor și, după caz, a solicitărilor de participare în vederea atribuirii contractelor de achiziţie publică/acordurilor-cadru:

1. Tudosă Marcela;
2. Ciolan Maria-Alina.

**ART. 4** Comisia de evaluare susnumită are, după caz, următoarele atribuții:

a) deschiderea ofertelor și, după caz, a altor documente care însoțesc oferta;

b) verificarea îndeplinirii criteriilor de calificare de către ofertanți/candidați;

c) realizarea selecției candidaților, dacă este cazul;

d) desfășurarea dialogului cu operatorii economici, în cazul aplicării procedurii de dialog competitiv;

e) desfășurarea negocierilor cu operatorii economici, în cazul aplicării procedurilor de negociere;

f) verificarea conformității propunerilor tehnice ale ofertanților cu prevederile caietului de sarcini;

g) evaluarea propunerilor tehnice ale ofertanților în conformitate cu criteriile de atribuire, dacă este cazul;

h) verificarea propunerilor financiare prezentate de ofertanți, inclusiv verificarea conformității cu propunerile tehnice, verificarea aritmetică, verificarea încadrării în fondurile care pot fi disponibilizate pentru îndeplinirea contractului de achiziție publică respectiv, precum și, dacă este cazul, verificarea încadrării acestora în situația prevăzută la [art. 210](https://lege5.ro/Gratuit/geytcnbrgy3a/legea-nr-98-2016-privind-achizitiile-publice?pid=96799173&d=2019-02-22" \l "p-96799173" \t "_blank) din Lege;

i) elaborarea solicitărilor de clarificări și/sau completări necesare în vederea evaluării solicitărilor de participare și/sau ofertelor;

j) stabilirea ofertelor inacceptabile și/sau neconforme și a motivelor care stau la baza încadrării acestora în fiecare din aceste categorii;

k) stabilirea ofertelor admisibile;

l) aplicarea criteriului de atribuire și a factorilor de evaluare, astfel cum a fost prevăzut în fișa de date a achiziției;

m) stabilirea ofertei/ofertelor câștigătoare sau, după caz, formularea propunerii de anulare a procedurii;

n) elaborarea proceselor-verbale aferente fiecărei ședințe, a rapoartelor intermediare aferente fiecărei etape în cazul procedurilor cu mai multe etape și a raportului procedurii de atribuire.

**ART. 4** Prezenta dispoziție se va comunica persoanelor menționate la art. 1 și 3 și Instituției Prefectului – Județului Brașov, de către secretarul Comunei Cața.

PRIMAR, SECRETAR,

Vocilă Gheorghe Guignard Roxana